open-index/open-wikipedia-markdown huggingface dataset:
Illusion

"**Illusion**" (בעברית: "**אַשְׁלָיָה**") הוא שיר של הזמרת-יוצרת הבריטית-אלבנית דואה ליפה. השיר יצא לאור ב-11 באפריל 2024 על ידי חברת התקליטים וורנר רקורדס, כסינגל שלישי מתוך אלבום האולפן השלישי שלה, *[[Radical Optimism]]*. כתבה ליפה את השיר יחד עם קרוליין איילין, טוביאס ג'סו ג'וניור, דני ל. הארל וקווין פארקר.

## רקע
בשנת 2023, הודיעה ליפה שאלבום האולפן השלישי שלה עתיד לצאת לאור במהלך 2024. ב-9 בנובמבר 2023, הוציאה ליפה את הסינגל הראשון, "Houdini". ב-15 בפברואר 2024, היא הוציאה את הסינגל השני "Training Season". ב-13 במרץ 2024, הכריזה ליפה על האלבום, *Radical Optimism*, בזמן שידור חי באינסטגרם; שבו היא אישרה את שם האלבום, העטיפה, רשימת הרצועות, ועל תאריך צאתו.

ב-4 באפריל 2024, הכריזה ליפה על "Illusion" כסינגל שלישי, ברשתות החברתיות. בנוסף, פרסמה ליפה את העטיפה וקטע קצר בעל 30 שניות מן השיר. ב-11 באפריל, שוחרר הסינגל על ידי וורנר רקורדס.

## הרכב
סוגתו של "Illusion" היא דאנס ופרנץ' האוס. אל האנט מכתב העת *Evening Standard * נתנה לשיר 3/5 כוכבים, וציינה כי לשיר יש "ניסוח מוזר", אך שיבחה את פזמונו.

## ביקורות
ג'וליה קוסצלניק מהמגזין האמריקאי *V* שיבחה את השיר, וציינה כי הוא "כנראה אחד השירים הטובים ביותר של ליפה, אשר מציג את ליפה בצורה חזרה. אל האנט מכתב העת *Evening Standard * נתנה לשיר 3/5 כוכבים; וציינה כי לשיר יש "ניסוח מוזר", אך שיבחה את פזמונו.

## פרסים ומועמדויות

## מיקומי שיא

### מצעדי סוף שנה

## וידאו קליפ
לסינגל יצא קליפ, שבוים על ידי טאנו מוינו וצולם בברצלונה. ווג אדריה ציין כי הקליפ דומה לקליפ שבשיר "Slow" של קיילי מינוג.

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:וידאו קליפים שבוימו על ידי טאנו מוינו
קטגוריה:וידאו קליפים שצולמו בספרד
קטגוריה:סינגלים בהוצאת וורנר רקורדס
הנרי פונר (כימאי)

**הנרי פונר** (באנגלית: **Henry Foner**; נולד ב-1932 בגרמניה) הוא כימאי ישראלי ומחבר ספר על הקינדר-טרנספורט שהציל את חייו כילד לפני מלחמת העולם השנייה.

## רקע
פונר נולד בשם היינץ ליכטביץ (Lichtwitz) וכונה "הייני". הוא גר עם אביו מקס ואמו אילזה לבית באד בקאנטשטראסה 30, שרלוטנבורג, ברלין. בשנת 1937 נפטרה אמו. סבו וסבתו עזרו לגדל אותו. סבו היה ארנסט ליכטביץ, בעל בית דפוס. כמה חודשים לאחר ליל הבדולח נשלח פונר לבריטניה והגיע ב-3 בפברואר 1939 לסוונסי, ויילס, שם חי עם מוריס ו-ויניפרד פונר, שאליהם התייחס כדודו ודודתו. אביו נשלח לאושוויץ ב-9 בדצמבר 1942 ונספה כעבור שבוע.

## קריירה
פונר שירת בצבא הבריטי במצרים ובסודאן בין השנים 1953–1955.

## חיים אישיים
פונר נישא ליהודית בשנת 1960. בשנת 1968 עברו לירושלים. למרות שבריטניה הצילה את חייו, הוא ראה בישראל את מולדתו. יש להם שלושה ילדים: נעמי (1964) ודייוויד (1966) שניהם ילידי לידס, ומאיה (1969) ילידת ירושלים, ישראל. יש להם שמונה נכדים.

בשנת 2016 העיר:לעולם לא יכולה להיות תחושת סגירה מלאה. מבחינתי זה לא הגיוני - אתה לא יכול לשחזר את מה שנגנב.

## יצירות
* ספרו של פונר *גלויות לילד קטן* מתאר את החוויה שלו כילד קינדרטרנספורט.
* גלויות לילד קטן: סיפור הקינדרטרנספורט (יד ושם, 2013)

## קישורים חיצוניים
* על פונר באתר יד ושם 

## הערות שוליים

קטגוריה:סופרים ישראלים
קטגוריה:כימאים ישראלים
קטגוריה:ניצולי הקינדר-טרנספורט
קטגוריה:ניצולי השואה: גרמניה
קטגוריה:ילדים בשואה: גרמניה
קטגוריה:יהודים בצבא הבריטי
קטגוריה:ישראלים שנולדו ב-1932
רשימת זוכי אליפות הנהגים של פורמולה 1

**[[פורמולה 1]]** היא סדרת מרוצי המכוניות החד-מושביות הבכירה בעולם, המנוהלת על ידי הפדרציה הבינלאומית לרכב (FIA), הגוף המנהל העולמי של הספורט המוטורי. ה"פורמולה" (נוסחה) בשם מתייחסת למערך חוקים שכל המשתתפים והמכוניות חייבים לציית להם. עונת אליפות העולם בפורמולה 1 מורכבת מסדרת מרוצים, הידועים כגרנד פרי, המתקיימים בדרך כלל במסלולים ייעודיים, ובמקרים מסוימים במסלולי רחוב עירוניים.

**פרס אליפות העולם לנהגים** מוענק על ידי ה-FIA לנהג המצליח ביותר בעונת הפורמולה 1, הוא נקבע באמצעות שיטת ניקוד המבוססת על תוצאות הגרנד פרי. האליפות מוכרעת כאשר למתחרה אחר אין עוד סיכוי מתמטי לעקוף את סך הנקודות של הנהג המוביל, ללא קשר לתוצאות המרוצים הנותרים. עם זאת, התואר מוענק רשמית רק בטקס חלוקת הפרסים של ה-FIA המתקיים בסוף העונה.

מיכאל שומאכר ולואיס המילטון מחזיקים בשיא הזכיות באליפות העולם לנהגים, כאשר כל אחד מהם זכה בתואר שבע פעמים. חואן מנואל פנג'יו נמצא במקום השלישי עם חמש אליפויות. שומאכאר מחזיק גם בשיא הזכיות הרצופות, עם חמש אליפויות בין עונות 2000 ל-2004. סבסטיאן פטל הוא הזוכה הצעיר ביותר באליפות, בגיל 23 שנים ו-134 ימים בעונת 2010, ואילו פנג'יו הוא הזוכה המבוגר ביותר, בגיל 46 שנים ו-41 ימים בעונת 1957.

נכון לעונת 2025, מתוך 777 נהגים שהתחילו גרנד פרי בפורמולה 1, 34 נהגים שונים זכו ב-75 אליפויות העולם שהוענקו. אלוף העולם הראשון היה ג'וזפה פארינה בעונת 1950, והאלוף המכהן הוא מקס ורסטאפן מעונת 2024.

## אלופים לפי עונה

## לפי נהג
[ממוזער|220px|[מיכאל שומאכר|מיכאל שומאכאר זכה באליפות העולם לנהגים שבע פעמים – פעמיים עם בנטון וחמש פעמים עם פרארי.]]
[ממוזער|[לואיס המילטון השווה את שיאו של שומאכר בשנת 2020, עם זכייה אחת במקלארן ושש במרצדס.]]
[ממוזער|220px|[חואן מנואל פנג'יו זכה באליפות חמש פעמים עם אלפא רומיאו, מזראטי, מרצדס ופרארי.]]
[ממוזער|220px|[אלן פרוסט זכה בארבע אליפויות, שלוש עבור מקלארן ואחת עבור ויליאמס.]]
[ממוזער|220px|[סבסטיאן פטל זכה בארבע אליפויות רצופות, כולן עם רד בול רייסינג.]]
[ממוזער|220px|[מקס ורסטאפן זכה בארבע אליפויות רצופות בשנים 2021, 2022, 2023 ו-2024 עם רד בול רייסינג.]]
נהגים **מודגשים** התחרו בעונת 2025.

## לפי לאום

## שיאים
### אלופים צעירים

כאשר נהגים זכו ביותר מאליפות אחת, רק הזכייה הראשונה שלהם מצוינת כאן. נהגים **מודגשים** התחרו בעונת 2024.

### אלופים מבוגרים

כאשר נהגים זכו ביותר מאליפות אחת, רק הזכייה האחרונה שלהם מצוינת כאן. נהגים **מודגשים** התחרו בעונת 2024.

### אליפויות רצופות

## לפי יצרן שלדה
יצרנים **מודגשים** התחרו בעונת 2024.

## קישורים חיצוניים

* 

## הערות שוליים

*
זוכי אליפות הנהגים של פורמולה 1
קנטרה (מרג' עיון)

**קנטרה** (בערבית: **القنطرة**; בתעתיק: אל-קנטרה) הוא כפר לבנוני בנפת מרג' עיון, מחוז א-נבטיה.

## אטימולוגיה
פאלמר כתב שמקור השם הוא הפירוש המילולי בערבית של אל-קנטרה, דהיינו "הקשת", או גשר.

## גאוגרפיה
הכפר שוכן בגובה ממוצע של 550 מטר מעל פני הים, כ-8 קילומטר מערבית למשגב עם, כ-20 קילומטר מדרום לא-נבטיה.

## היסטוריה
בשנת 1875 ויקטור גרן ביקר ביישוב ומצא שגרים בו 150 מתואלים. הוא כתב: "המסגד בנוי מאבני גזית עתיקות. מעל דלת המסגד ישנו משקוף השייך לכנסייה נוצרית עתיקה, שבאמצעו חקוק צלב בעל ענפים שווים מוקפים במעגל."

בשנת 1881 ביקרה במקום משלחת של הקרן לחקר ארץ ישראל ובדו"ח נכתב: "כפר, בנוי מאבן, המאוכלס על ידי כ-250 מתואלים, ממוקם על גבעה מבודדת ובולטת, ומוקף בכרמי, זיתים ותאנים. יש שני מעיינות איתנים, מעט מדרום לכפר."

בתאריך 1 נובמבר 1948, במסגרת מבצע חירם כבש צה"ל את הכפר (ללא קרב).

**מלחמת חרבות ברזל**

במסגרת מלחמת חרבות ברזל תקפו מטוסי חיל האוויר עמדות חזבאללה בכפר ובסביבתו.

## הערות שוליים

קטגוריה:מחוז א-נבטיה: יישובים
האקדמיה לאמנויות ולמדעים אינטראקטיבים

**האקדמיה לאמנויות ולמדעים אינטראקטיבים** (באנגלית: **Academy of Interactive Arts & Sciences**, בקיצור **AIAS**) הוא ארגון ללא כוונת רווח של אנשי מקצוע בתחום משחקי הווידאו, שבמסגרת פעילותו מארגן את הפסגה השנתית לעיצוב, חדשנות, תקשורת ובידור (Design Innovate Communicate Entertain Summit, בקיצור D.I.C.E).

## היסטוריה
אנדרו ס. צוקר, עורך דין בתעשיית הבידור, הקים את האקדמיה לאמנויות ולמדעים אינטראקטיבים בשנת 1991 ושימש כנשיא הארגון הראשון. האקדמיה קידמה מספר גדול של אירועים כמו של האקדמיה לאמנויות ולמדעי הטלוויזיה, גילדת הבמאים של אמריקה וארגון נשים בקולנוע. תוכנית הפרסים הראשונה של הארגון, סייברמאניה 94', הונחתה על ידי לזלי נילסן וג'ונתן טיילור תומאס ושודרה ברשת הטלוויזיה בכבלים TBS בשנת 1994. התוכנית השנייה שודרה כשנה לאחר מכן והייתה הראשונה שהוזרמה באינטרנט, אם כי היא משכה פחות צופים מאשר הראשונה.

בכירים בתעשיית משחקי הווידאו החליטו שהם מעוניינים להקים מחדש את הארגון כמוסד ללא כוונות רווח עבור תעשיית משחקי הווידאו. החלטה זו נתמכה בידי פיטר מיין מנינטנדו, טום קלינסקי מסגה ודאג לואונשטיין, מייסד Entertainment Software Association ואחת המממנים של המהלך. הארגון נוסד מחדש ב-19 בנובמבר 1996, כשתפקיד הנשיאות עבר למארק טרן ולאחר מכן מפתח המשחקים גלן אנטיס. במקור, תפקיד הארגון היה לנהל את טקס הפרסים, שנקרא "פרסי ההישגים האינטראקטיבים" - פרסים שזכו למועמדות ונבחרו בידי מפתחי משחקים שהיו חברים בארגון, כשם שפרס אוסקר נבחר בידי חברי האקדמיה.

לקראת שנת 2000, התאגדות ESA משכה את המימון ב-AIAS, מה שהוביל את חברי האקדמיה ריצ'רד הילרמן ולורן לנינג להציע את הקמתה של "פסגת D.I.C.E", כנס חובבים שמתמקד בהצגתם של הפרסים כאמצעי מימון למלכ"ר. הפסגה נועדה עבור בכירים בתעשייה ומפתחים בכירים כאמצעי לרישות עסקי בין החברות השונות. פסגת D.I.C.E הראשונה הושקה בשנת 2002 בלאס וגאס, נבדה והיא נמשכת עד היום על בסיס שנתי. בנוסף למשחקי וידאו, הארגון ראה בפסגה דרך לחבר את משחקי הווידאו עם תעשיות הבידור השונות.

ג'וזף אולין שימש כנשיא הארגון בין השנים 2004 ל-2010 והחליף אותו מרטין ריי ב-2012. ריי בחר להוסיף מספר שינויים לפסגה, כמו למשל הגבלת זמני שיחה כדי להעניק תשומת לב רבה יותר לנואמים ומיתוג מחדש של הפסגה כ"פרסי D.I.C.E" החל משנת 2013. מייק פישר החליף את ריי כנשיא הארגון בשנת 2016.

החל משנת 2007, המטרה של הארגון היא "לקדם ולהוביל את קהילת הבידור האינטראקטיבי הכלל-עולמית, תוך הכרה בהישגים מיוחדים באמנויות ומדעים אינטראקטיבים, וכדי להנחות את טקס הפרסים השנתי, 'פרסי D.I.C.E' כדי להגביר את המודעות למשחקים כאמצעי אמנותי אינטראקטיבי".

## פסגת D.I.C.E

פסגת D.I.C.E היא התאספות בת מספר ימים שנערכת בלאס וגאס מדי שנה ובה משתתפים בכירים בתעשיית משחקי הווידאו. בפסגה מחלקים בין היתר פרס להישגים אינטראקטיבים, שמאוחר יותר זכה למיתוג מחדש כ'פרסי D.I.C.E'. הכנס שונה משאר הכנסים שבתעשייה בכך שהוא שם דגש על הצד העסקי ועל תהליך ההפקה והתמקדות בטרנדים וחדשנות בעיצוב משחקי וידאו. הכנס מתמחה בדרך התנהלות מסודרת ופרטנית לבכירי התעשייה לצורכי נטוורקינג.

### מבנה
בשנת 2007 הצטרף לכנס דובר כדי לפתוח את האירוע בדברים לא רשמיים ושגרתיים לפני הצגתם של הפרזנטציות והפאנלים השונים.

### חברי תאגיד
נכון לאפריל 2023, חברי התאגיד מונים בין היתר את החברות הבאות:

#### חברי תאגיד לשעבר

## קישורים חיצוניים
* 

* האתר הרשמי

קטגוריה:פיתוח משחקי וידאו
אמאנאטו

**אמאנאטו** (ביפנית: **甘納豆**) היא מוצר קונדיטוריה יפני מסורתי העשוי מאזוקי או שעועית יבשה אחרת, מצופה בסוכר לאחר רתיחה בסירופ סוכר וייבוש. המאפה פותח על ידי Hosoda Yasubei במהלך שנות Bunkyū (1863–1861) בתקופת אדו. הוא פתח חנות וואגאשי (Wagashi) בטוקיו, אותה קרא על שם ילדותו: Eitaro. חנות זו ממשיכה לפעול.

## רקע
אמאנאטו נקרא במקור amananattō. השם קוצר לאמאנאטו לאחר מלחמת העולם השנייה. הדמיון של השם למאכל שעועית מותסס nattō הוא מקרי.

בהוקאידו משתמשים באמאנאטו בבישול סקיהאן (אורז שעועית אדומה). מסיבה זו, בניגוד לאזורים אחרים במזרח אסיה, הסקיהאן של הוקאידו מעט מתוק.

## לקריאה נוספת
* רשימת מנות קטניות

## הערות שוליים

קטגוריה:מאכלי קטניות
קטגוריה:המטבח היפני
הגלריה לאמנות ישראלית בקריית טבעון

**הגלריה לאמנות ישראלית** היא גלריה לאמנות בקריית טבעון היושבת בתוך בנין הספרייה ומרכז ההנצחה.
[שמאל|ממוזער|333x333 פיקסלים|[מגדל מים|מגדל המים המשמש כיום כגלריה]]
בגלריה לאמנות ישראלית מוצגות תערוכות יחיד ותערוכות קבוצתיות של אמנים ישראלים שונים.

## רקע
הגלריה נפתחה בשנת 1987 עם פתיחתו של מבנה מרכז ההנצחה. עם פתיחת הגלריה עמדה בראשה יעל גילעת בהתנדבות.

כיום מנהלת את הגלריה והאוצרת הראשית היא האמנית והפסלת מיכל שכנאי יעקבי.

הגלריה היא חלק ממכלול של שלוש גלריות במרכז ההנצחה, הכולל גם את גלריית אילו - גלריה לאיור ועיצוב מקומי ואת הגלריה במגדל המים. גלריה נוספת בקריית טבעון היא גלריית האמנים של מכללת אורנים.

## תערוכות נבחרות
*2010 - "**לאורך ולרוחב**". אוצרת: טלי כהן גרבוז. תערוכה קבוצתית של האמנים: יחיאל שמי, יעל כנעני, עפרי כנעני ואביטל כנעני.
*2015 - "**העיקר לא להיות צבוע**". אוצרת: טלי כהן גרבוז. תערוכת יחיד של האמן יאיר גרבוז.
*2015 - "**מראה דרך**". אוצרת: מיכל שכנאי יעקבי. תערוכה קבוצתית בהשתתפות האמנים: אלי שמיר, מתן בן כנען, פאטמה שנאן-דרע, שלומי ללוש, מאג'דה חלבי-מרעי, טלי מילשטיין ורחל נמש.
*2016 - "**אותו הכפר**". אוצרת: מיכל שכנאי יעקבי. תערוכת צילום זוגית של הצלמים: עדי נס ועודד הירש.
*2018 - "**על החיים ועל המוות**". אוצרת: מיכל שכנאי יעקבי, תערוכת יחיד של האמן יונתן הירשפלד.
*2019 - "**אישה בתהליכי הנבטה**". אוצרת: מיכל שכנאי יעקבי, תערוכת יחיד של האמנית אורית עריף.
*2019 - "**שומרת לילה, בואי לגן תכלת!**". אוצרת: מיכל שכנאי יעקבי, תערוכת יחיד של האמנית אדוה דרורי.
*2020 - "**חמש בעמק**". אוצרת: ענת גטניו. תערוכה קבוצתית בהשתתפות האמניות: חיה גרץ-רן, מיכל ויטלס, סימה לוין, מרב סודאי והילה סלעי.
*2022 - "**משפחתי וחיות אחרות**". אוצרת: מיכל שכנאי יעקבי. תערוכה קבוצתית של האמנים: לנה זידל, עודד זידל ונטע זידל.
*2024 - "**פארתי שמך**". אוצרת: מיכל שכנאי. תערוכת יחיד של האמנית גבריאלה וילנץ.
*2025 - "**עדות מאוזנת** - **דיוקן האישה השוכבת כקריאת תיגר** ". אוצרת: סיגל כספי, ייעוץ אקדמי: עאידה נסראללה. תערוכה קבוצתית בהשתתפות האמניות: אמירה זיאן, מאי דעאס, נירוואנה דבאח, סוהיילה אבו הדבה מונייר, סופי אבו שקרה, ספא קדח, פאטמה שנאן, ראידה אדון ורזאן שאמי.

## קישורים חיצוניים

## הערות שוליים

קטגוריה:קריית טבעון
קטגוריה:ישראל: גלריות לאמנות
קטגוריה:ישראל: מגדלי מים
שף מתחלף

**שף מתחלף** היא תוכנית מציאות ישראלית שבמסגרתה שני שפים מתחלפים ביניהם למשך 24 שעות בניהול המסעדות זה של זה. התוכנית משודרת החל מ-4 ביולי 2022 ברשת 13.

## מבנה התוכנית
בכל פרק, שני שפים בעלי מסעדות מתחלפים ביניהם למשך 24 שעות ומנהלים את המסעדה זה של זה. כל אחד מהשפים מגיע מרקע תרבותי, מקצועי וקולינארי שונה ובעל גישה ניהולית שונה. כל שף מבצע שינויים הנחוצים בעיניו במסעדה: בניהול, בסדר, בצוות ובמנות. בתום 24 שעות, השפים ממליצים זה לזה על השינויים שביצעו במסעדות, וכל שף מחליט האם ימשיך ליישם את השינויים.

## סקירת התוכנית

## פרקים

### עונה 1 (2022)

### עונה 2 (2023)

## משתתפים

### עונה ראשונה

### עונה שנייה

## הפקה
באוקטובר 2020 החלה הפקת התוכנית, לאחר שצולם פיילוט לתוכנית.

## ביקורת
סמדר שילוני מאתר "ynet" כתבה על פורמט התוכנית ש והגדירה את התוכנית כ.

ניר וולף מעיתון "ישראל היום" כתב על התוכנית שהיא .

מיכל קדוש מאתר "מעריב אונליין" טענה שפורמט התוכנית .

## קישורים חיצוניים
* 
* 
* 
* 

## הערות שוליים

;ביאורים

*
קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2022
קטגוריה:רשת: תוכניות וסדרות
עתי שלו

**עתי שלו** (נולד ב-1 בספטמבר 1995, ו' באלול ה'תשנ"ה) הוא עיתונאי ישראלי. המשמש ככתב צפון וספורט, וכתב שטח באופן כללי בערוץ עכשיו 14.

## קריירה
נולד בחיפה וגדל בעלי.

לאחר שירותו הצבאי סיים קורס כתבי ספורט במכללת ספורט פאנל (2018), קורס קריינים ומגישי חדשות במכללת גבע, וקורס כתבים של ערוץ 14. במקביל למד משחק בבית הספר למשחק של ענת ברזילי, ומשחק מול מצלמה אצל גלית רוזנשטיין.

מ-2018 עבד בערוץ הספורט בתור תחקירן. ב-2020 הצטרף לערוץ 14 בתור כתב ספורט.

הותקף מספר פעמים ככתב ערוץ 14 בעת שסיקר את ההפגנות המחאה נגד הרפורמה המשפטית. בפברואר 2023 הותקף מילולית על ידי מפגינים. במספר אירועים ביולי 2023 נדחף שלו על ידי מפגינים, צעקו עליו ופגעו לו בציוד. הותקף גם בתחנת הרכבת וגם בקפלן. שלו הואשם כי הוא מעורר פרובוקציות בכוונה על מנת לשדר אלימות בהפגנות.

החל ממאי 2024 משמש ככתב אזור הצפון של ערוץ 14.

ב-17 במאי 2024 זכה בפרס הוקרה מהאקדמיה לטלוויזיה על דיווח בזמן אמת תוך סיכון חיים.

## חיים אישיים
שלו נשוי ומנהל אורח חיים דתי. מתגורר בעיר רמת גן.

## קישורים חיצוניים

## הערות שוליים

קטגוריה:סגל עכשיו 14
קטגוריה:עיתונאי ספורט ישראלים
קטגוריה:בוגרי ישיבת פרחי אהרון
קטגוריה:עיתונאים ישראלים
קטגוריה:חיפה: אישים
קטגוריה:עלי: אישים
קטגוריה:רמת גן: אישים
קטגוריה:ישראלים שנולדו ב-1995
בדיקת יוד-עמילן

שמאל|ממוזער| בקבוק תמיסת יוד המשמש על תפוחים כדי לקבוע את זמן הקטיף הנכון. התרשים מציג את רמת העמילן השיורי.
שמאל|ממוזער| משטח החתך של תפוח מוכתם ביוד, המעיד על רמת עמילן של 5-4.
ממוזער
**בדיקת יוד-עמילן** (באנגלית: **Iodine–starch test**) היא תגובה כימית המשמשת לבדיקת נוכחות עמילן או יוד. השילוב של עמילן ויוד הוא כחול-שחור עז. האינטראקציה בין עמילן לאניון טרי-יודיד () הוא הבסיס לבדיקת יודומטריה.

## היסטוריה ועקרונות
בדיקת יוד-עמילן תוארה לראשונה ב-1814 על ידי ז'אן ז'אק קולין ואנרי-פרנסואה גוטייה דה קלוברי
, ובאופן עצמאי על ידי הכימאי הגרמני פרידריך סטרומאייר  באותה השנה.

אניון הטרייודיד מייצר באופן מיידי צבע כחול-שחור עז במגע עם עמילן. עוצמת הצבע יורדת עם עליית הטמפרטורה ועם נוכחות של ממיסים אורגניים הניתנים לערבב במים כגון אתנול. לא ניתן לבצע את הבדיקה ב־pH נמוך מאוד עקב הידרוליזה של העמילן בתנאים אלו. נהוג לחשוב שתערובת יוד-יודיד מתחברת עם העמילן ליצירת הפולימר פולי-יודיד אינסופי. זה היה רציונלי באמצעות קריסטלוגרפיה בקרני רנטגן של גביש יחיד וספקטרוסקופיה ראמאן השוואתית.

## עמילן כאינדיקטור
עמילן משמש לעיתים קרובות בכימיה כאינדיקטור לטיטור של חיזור שבו קיים טרי-יודיד. עמילן יוצר מתחם תיאום  כחול-שחור כהה מאוד עם טרי-יודיד. עם זאת, מתחם התיאום (שאינו נוצר אם יש רק יוד או רק יודיד (I -). צבעו של מתחם תיאום העמילן כה עמוק, שניתן לזהות אותו חזותית כאשר ריכוז היוד נמוך מ-20 מיקרומטר ב-20 מעלות צלזיוס. במהלך טיטור יוד, יש להגיב לתמיסות יוד מרוכזות עם מעט טיטרנט, לעיתים קרובות עם תיוסולפט, על מנת להסיר את רוב היוד לפני הוספת העמילן. הסיבה לכך היא חוסר המסיסות של קומפלקס העמילן-טרייודיד אשר עשוי למנוע מחלק מהיוד להגיב עם הטיטרנט. סמוך לנקודת הסיום מוסיפים את העמילן, ותהליך הטיטור מתחדש תוך התחשבות בכמות התיוסולפט שנוספה לפני הוספת העמילן.

ניתן להשתמש בשינוי הצבע כדי לזהות לחות או הזעה, כמו במבחן מינור  או במבחן עמילן-יוד.

## ראו גם
* לוגול

## לקריאה נוספת
* ספר הלימוד של ווגל לניתוח כימי כמותי, מהדורה 5.

## קישורים חיצוניים

* איך עמילן מעיד על יוד? כימיה כללית באינטרנט
* בדיקת יוד בבראוקייזר
* Titrations.info: טיטרציה פוטנציומטרית - פתרונות המשמשים בטיטרציות יודומטריות

## הערות שוליים

קטגוריה:יוד
יחסי בולגריה–מונגוליה

**יחסי בולגריה–מונגוליה** הם היחסים הבילטרליים שבין הרפובליקה הבולגרית לבין מדינת מונגוליה, לבולגריה יש שגרירות באולן בטור ולמונגוליה יש שגרירות בסופיה.

## היסטוריה
בשנת 1242 פלשה האימפריה המונגולית לאימפריה הבולגרית השנייה מה שגרם לאיבוד שטחיה הריבוניים לטובת מדינותיה השכנות. בתקופה המודרנית המדינות כוננו יחסים לראשונה ב-22 באפריל 1950 וב-1961 אף פתחו שגרירויות זו בבירתה של זו, היחסים ושיתוף הפעולה בין מונגוליה לבולגריה התפתחו באופן פעיל בכל התחומים מ-1960 עד 1990, היחסים הידרדרו במקצת בעשר השנים הבאות, אולם מאז 2001, הם נמצאים במסלול חיובי יותר. עד שנות ה-90 בולגריה הייתה שותפת הסחר השלישית בגודלה של מונגוליה, כאשר מוצרים חקלאיים ומוצרי תעשייה קלה היו היצוא העיקרי. היקף הסחר בין בולגריה למונגוליה הסתכם ב-2 מיליון דולר בשנת 2008.

## 1985–1989
המזכיר הכללי של המפלגה הקומוניסטית הבולגרית ויו"ר מועצת המדינה של הרפובליקה העממית של בולגריה תודור ז'יבקוב ביקר במונגוליה ביוני 1985 בהזמנתו של המזכיר הכללי של המפלגה המהפכנית העממית המונגולית ויו"ר הנשיאות של מדינת ח'ורל הגדולה ג'מבין באטמונק.

משלחת פרלמנט בולגרית בראשות יושב ראש האספה הלאומית של הרפובליקה העממית של בולגריה סטנקו טודורוב ביקרה במונגוליה במאי 1987.

המזכיר הכללי של המפלגה המהפכנית העממית המונגולית ויו"ר נשיאות המדינה הגדול ח'ורל ג'מבין באטמונק ביקר בבולגריה 1987 בהזמנת המזכיר הכללי של הוועד המרכזי של המפלגה הקומוניסטית הבולגרית ויו"ר מועצת המדינה של הרפובליקה העממית של בולגריה, תודור ז'יבקוב .

שר החוץ של הרפובליקה העממית של בולגריה פטר מלדנוב ביקר במונגוליה ביולי 1987. שר החקלאות והייעור של הרפובליקה העממית של בולגריה אלקסי איבנוב ביקר במונגוליה בספטמבר 1988 לישיבה ה-22 של הוועדה הבולגרית-מונגולית הבין-ממשלתית. שיתוף פעולה כלכלי, מדעי וטכני באולן בטאר, שם התקבל על ידי ראש ממשלת מונגוליה דומגיין סדנום (Dumaagiin Sodnom)

## מ-1990
נשיא בולגריה ז'ליו ז'לב (Zhelyu Zhelev) ביקר במונגוליה בשנת 1995 ונשיא מונגוליה נאצאגיין בגבאנדי (Natsagiin Bagabandi) ביקר בבולגריה בשנת 2000. נשיא בולגריה ג'ורג'י פרבנוב (Georgi Parvanov) ערך ביקור רשמי באולן בטור בקיץ 2007. נשיא בולגריה רוזן פלבנלייב (Rosen Plevneliev) ביקר במונגוליה בשנת 2015 (65 שנה לכינון היחסים)

## מסחר
עד תחילת שנות ה-90 בולגריה הייתה שותפת הסחר השלישית בגודלה של מונגוליה. מוצרים חקלאיים ומוצרי תעשייה קלה היו היצוא העיקרי. עקב השינויים הכלכליים והפוליטיים שהתרחשו בשתי המדינות היקף הסחר הצטמצם במידה ניכרת. היקף הסחר בין בולגריה למונגוליה הסתכם ב-2 מיליון דולר לשנת 2008, כאשר היצואנית העיקרית היא בולגריה.

## הערות שוליים

קטגוריה:ערכים ללא קטגוריות פיזיות - יחסי חוץ
בני חיאן

**בני חַיָּאן** (בערבית: **بني حيان**) הוא כפר שיעי בלבנון ששייך לנפת מרג' עיון במחוז א-נבטיה.

## אטימולוגיה
לפי פאלמר היישוב משמר שם של שבט ערבי בשם .

## גאוגרפיה
הכפר שוכן כ-27 קילומטר מדרום לא-נבטיה וגובל מדרום בטלוסה, ובמזרח במרכבא וברב א-ת'לאת'ין. שטח הכפר כ-7,000 דונם.

## היסטוריה
באמצע העיירה נמצא עץ בוקיצה בן יותר מחמש מאות שנה, וכן עצי זית רבים שמתוארכים, ככל הנראה, לתקופה הצלבנית.

בשנת 1875 ויקטור גרן ביקר ביישוב ומצא בו כ-100 תושבים מתואלים. בספרו הוא כתב שכל הבתים נבנו מאבנים שהיו קודם לכן במבנים עתיקים.

בשנת 1881 ביקרה במקום משלחת של הקרן לחקר ארץ ישראל ובספרם נכתב: "כפר קטן, בנוי מאבן, המכיל כחמישים מתואלים, ממוקם על צלע גבעה ומוקף בכרמי תאנים, זיתים ואדמה מעובדת. אספקת המים מגיעה מבארות ובורות חצובים וכן מבריכת מים שליד הכפר."

במהלך מלחמת חרבות ברזל חוסלו מספר מחבלי חזבאללה מהכפר, וב-20 בנובמבר 2024, לאחר קרבות בתוך הכפר, כבש צה"ל את הכפר כחלק מהתמרון הקרקעי בלבנון.

## הערות שוליים

קטגוריה:מחוז א-נבטיה: יישובים
קטגוריה:לבנון: יישובים
עוגיות בוטנים

**עוגיות בוטנים** הן עוגיות המבוססות על בוטנים טחונים, ביצים וסוכר, לצד מרכיבים נוספים.

## סוגי עוגיות בוטנים
פעמים רבות העוגיות הן עוגיות מקרון שלא מעורב בהן קמח, שמן או חמאה, והן מבוססות על בוטנים טחונים, ביצים וסוכר בתוספת מספר חומרים נוספים. ישנן כמה וריאציות של העוגיות, בהתאם לארץ המוצא של המתכון. מכיוון שבעוגיות הבוטנים לרוב לא מעורב גלוטן, נעשה בהן שימוש תדיר בפסח, בו ישנו איסור הלכתי לאכול חמץ, והן גם יכולות להתאים לסובלים מצליאק. בקרב האשכנזים יש האוסרים אכילת בוטנים בפסח כחלק מאיסור קטניות. רבים מיוצאי מרוקו נוהגים לאכול עוגיות בוטנים במימונה שבמוצאי חג הפסח.

גרסה נוספת של עוגיות בוטנים היא עוגיות חמאת בוטנים , המבוססות על חמאת בוטנים לצד חומרים נוספים.

## קישורים חיצוניים

* 

## הערות שוליים

קטגוריה:עוגיות
קטגוריה:מאכלי פסח
קטגוריה:מאכלי מימונה
בורג' קלאוויה

**בּוּרְג' קָלָאוִויֶה** (בערבית: **برج قلاويه**, בתעתיק מדויק: **בֻּרְג' קלאויה**, בהגייה לבנונית מדוברת, בקירוב: **בֶּרְז' אַלַוַו֫אי**) הוא כפר לבנוני שיעי בנפת בינת ג'בייל, מחוז א-נבטיה.

## גאוגרפיה
בורג' קלאוויה שוכנת כ-23 קילומטר מדרום לא-נבטיה וכ-20 קילומטר מצפון לבינת ג'בייל, בגובה של 470 מטר מעל פני הים.

## אטימולוגיה
בשנת 1881 ביקרה ביישוב משלחת של הקרן לחקר ארץ ישראל ובספר המקום נקרא בורג' אל אלאווי. פאלמר שפירש את שמות המקומות, תרגם את השם וקרא לו "המגדל של אלאווי", אך לא פירש במי מדובר.

## ביאורים

## הערות שוליים

קטגוריה:מחוז א-נבטיה: יישובים
ליגוואן

ממוזער|300px|ייצור
ממוזער|300px|אריזה
**ליגוואן** (בפרסית: **نیر لیقوان**) היא גבינה מלוחה חמוצה ומלאת חורים המיוצרת באופן מסורתי מחלב כבשים בליקוון , כפר במזרח אזרבייג'ן ובאיראן.

## ייצור
ליגוואן הוא אחת הגבינות המסורתיות האיראניות הפופולריות ביותר, היא גבינה מאזור אזרבייג'ן, בצפון מערב איראן, המיוצרת מחלב כבשים גולמי. הוא מבשיל בתמיסת מלח של 10% עד 12% במשך 3 או 4 חודשים בטמפרטורה ממוצעת של 10 ± 2 מעלות צלזיוס. על אף הפופולריות הגוברת של הליגוואן, יש מעט מחקרים על ההרכב הכימי שלה ועל הקהילות המיקרוביאליות שלה. החלב נקרש באמצעות לוחות הגבנה, ולאחר מכן אורזים את הנתחים בשקיות בד משולשות ומאפשרים לגבינה להתנקז ביסודיות. גושי הגבינה המשולשים, שהם בערך 20 ס"מ עובי, מוציאים מהשקית ומוכנסים לסיר חרס. אחר כך מכוסים במלח, ונשארים ליומיים.

## צריכה
הגבינה מוגשת בדרך כלל לארוחת בוקר או ערב עם לחם טרי.

## גבינות דומות ברחבי העולם
גבינות דומות ניתן למצוא ב:
* אלבניה ()
* בולגריה (сирене, סירנה)
* מצרים (דומיאטי)
* סודן (גיבנה ביידה)
* פינלנד (salaattijuusto, גבינת סלט)
* ג'ורג'יה (ყველი, kveli)
* יוון (פטה)
* ישראל (גבינה בולגרית)
* לבנון ()
* מקדוניה הצפונית (бело сирење, belo sirenje)
* פולין (ברינדזה)
* רומניה (brandză telemea)
* רוסיה (брынза, brynza)
* סרביה (сир)
* הודו (בייאז פייניר)
* אוקראינה (ברינזה, ברינזה)

## לקריאה נוספת
* גבינות מלוחות
* רשימת גבינות

## קישורים חיצוניים

* אתר הכפר
* גבינה באיראן
## הערות שוליים

קטגוריה:המטבח האזרי
קטגוריה:המטבח הפרסי
קטגוריה:גבינות כבשים
סשה קיבל

**סשה קיבל** (באנגלית: **Sasha Keable**; נולדה ב-27 בפברואר 1994) היא זמרת-יוצרת אנגליה.

## קריירה
קיבל גדלה על מוזיקת נשמה והיפ-הופ, כשכמה מהשפעותיה העיקריות הן דוני האת'וויי, אריתה פרנקלין, מרווין גיי ולורן היל. הטעם האקלקטי שלה בא לידי ביטוי בכתיבת השירים והעיבודים שלה, אותם היא מתארת כמתפתחים כל הזמן. קיבל סיימה את לימודיה בבית הספר BRIT לאחר מכן הוחתמה בלייבל העצמאי Disturbing London שנוסד על ידי טייני טמפה.

קיבל חתמה על הסכם ניהול עם Disturbing London לאחר מכן היא חתמה על עסקה עם חברת הבת של יוניברסל מיוזיק גרופ, פולידור רקורדס. קיבל הוציאה את המיני-אלבום הבכורה שלה *[[Black Book]]* בשנת 2013. באותו השנה הופיעה בפסטיבל London Wireless Festival, לאחר מכן היא כתבה את השיר "Only for Tonight" בו התארחה עבור הדי ג'יי DJ Zinc. לאחר מכן קיבל שימשה כמופע חימום בסיבוב הופעות של ההרכב דיסקלוז'ר, היא התארחה בשיר שלהם "Voices". ב-19 במאי 2014, הוציאה קיבל את המיני-אלבום השני שלה, בן ארבע רצועות, *Lemongrass and Limeleaves*.

## דיסקוגרפיה
### מיני-אלבומים
* 2013: *[[Black Book]]*
* 2014: *[[Lemongrass and Limeleaves]]*
* 2019: *[[Man]]*
* 2021: *[[Intermission]]*

## קישורים חיצוניים
* 

## הערות שוליים

קטגוריה:אמריקאיות שנולדו ב-1994
קטגוריה:אמריקאים שנולדו ב-1994
דזפול (טיל)

**דזפול** (בפרסית: **دزفول**) הוא טיל בליסטי לטווח בינוני שפותח על ידי איראן ונחשף בפברואר 2019 במפעל טילים תת-קרקעי. הכוחות המזוינים של איראן אמרו כי לטיל יש טווח של למעלה מ-1,000 קילומטרים.  הטיל נושא ראש נפץ של 600 או 700 ק"ג ויש לו CEP (מדד המתאר מידת דיוק של אמצעי לחימה) של 5 מטרים. הטיל יכול להגיע למהירות של מאך 7.  בריגדיר גנרל אמיר עלי חאג'יזאדה אמר כי מדובר בשדרוג לדגם הישן יותר של זולפיקאר, שהיה בעל טווח של 700 קילומטרים. 

## ראו גם
* פאתח-110
* זולפגאר (טיל)
* חאג' קאסם (טיל)
* רשימת הציוד הצבאי המיוצר באיראן
* מדע וטכנולוגיה באיראן
* ראאד-500 (טיל)

## קישורים חיצוניים

## הערות שוליים

קטגוריה:טילים בליסטיים איראניים
חאג' קאסם (טיל)

**חאג' קאסם** (בפרסית: **موشک بالستیک شهید حاج قاسم**) הוא טיל בליסטי איראני שנחשף ב-20 באוגוסט 2020. הוא נקרא על שם מפקד משמרות המהפכה האיראנים קאסם סולימאני, שחוסל בינואר 2020 בתקיפה בנמל התעופה הבין-לאומי בבגדאד על ידי ארצות הברית.

טווח הטיל הוא 1400 ק"מ עם ראש קרבי במשקל של 500 ק"ג. על פי סוכנות הידיעות תסנים, הטיל נחשב הדור החדש של פאתח 110, ושיש לו את היכולת לעבור "מערכות הגנה אוויריות".

## טיל אבו מהדי
ב-20 באוגוסט 2020, בחשיפת טיל חאג' קאסם, חשפה איראן טיל נוסף בשם אבו מהדי. טיל שיוט ימי שנקרא על שמו של אבו מהדי אל-מוהנדס, מפקד בכיר נוסף שחוסל יחד עם קאסם סולימאני. טווח הטיל אבו מהדי עומד על יותר מ־1,000 קילומטרים. 

## ראו גם
* אבו מהדי (טיל)
* משרד ההגנה (איראן)
* פאתח 110
* זולפיקאר
* דזפול (טיל)
* ח'ייבר שכן

## קישורים חיצוניים

## הערות שוליים

קטגוריה:טילים בליסטיים איראניים
באבק יצחקי

**באבק יצחקי** (בפרסית: **بابک اسحاقى**) הוא עיתונאי וכתב טלוויזיה ישראלי ממוצא איראני שעובד ככתב בערוץ הטלוויזיה הבין-לאומי "איראן אינטרנשיונל".

## ביוגרפיה
באבק יצחקי נולד בטהראן שבאיראן למשפחה יהודית. הוא חי באיראן עד גיל עשרים. הוא למד בבית ספר מוסלמי, אך עשה חלק מלימודיו בבתי ספר יהודיים בטהראן, "אוצר התורה" ו"אליאנס", ועלה לישראל בשנת 1988. לפני כן, בשנת 1986, כשהיה בן שמונה עשרה, נעצר על ידי משמרות המהפכה באיראן באשמת יציאה מהמדינה באופן לא חוקי במהלך ניסיון בריחה בגבול איראן–פקיסטן. לאחר קרב יריות של המבריחים מול אנשי משמרות המהפכה, מכוניתם של המבריחים התהפכה, ובאבק הצליח לברוח מהמכונית להרים. לאחר יום אחד הוא נעצר והובא למתקן המעצר של משמרות המהפכה בעיר זאהדאן במזרח איראן. יצחקי שוחרר בעזרת שוחד ששילם אביו. כעבור חודשיים הצליח יצחקי לעבור את הגבול בעזרת מבריחים, והגיע לפקיסטן ומשם לאירופה ובסופו של דבר הגיע לישראל.

יצחקי למד מזרחנות באוניברסיטת תל אביב, אך עזב את הלימודים באמצע. במשך שנים רבות בישראל היה פעיל פוליטי מוכר בקרב מתנגדי משטר האסלאמי באיראן וארגן בישראל הפגנות תמיכה לעם האיראני המתנגד למשטר.

הוא נשוי, ולו שתי בנות.

## עיתונות
יצחקי החל את קריירה העיתונאית שלו עם כתיבת מאמרים לעיתונות, לאתרים ולמדיה פרסית מחוץ לישראל. לצד זה הוא כתב טור בעיתון "שהיאד בישראל" בשפה הפרסית שיצא לאור בישראל. יצחקי עבד כמה שנים עם רדיו קול ישראל בפרסית. הוא המשיך את שיתוף הפעולה עם מנשה אמיר גם אחרי סגירת הרדיו והיה כמה שנים קריין של רדיו "פיאם ישראל" בשפה הפרסית. בנוסף, הוא היה גם כתב של ערוץ הטלוויזיה  "קול אמריקה" בפרסית שנמצאת בוושינגטון די. סי., ארצות הברית.

## איראן אינטרנשיונל

באבק יצחקי הצטרף לערוץ איראן אינטרנשיונל ב־2018, שנה לאחר היווסדו. לערוץ יש משרדים בכמה ערים בעולם, ובהן ירושלים, ויצחקי הוא כתב בכיר של הערוץ בישראל.

הוא מרבה להתראיין בערוצים ישראלים בתור פרשן לענייני איראן.

## איומים על חייו
עיתונאי איראן אינטרנשונל מאוימים באופן קבוע על ידי שלטונות איראן. משרד המשפטים של הרפובליקה האסלאמית באיראן כינה את הערוץ "איראן אינטרנשיונל" "ארגון טרור", ומאז חיי העיתונאים של הערוץ בסכנה. יצחקי הוא אחד העיתונאים המאוימים ביותר בישראל. תוכנית הטלוויזיה "עובדה" בישראל דיווחה שאנשי המודיעין האיראני ניסו למשוך את יצחקי לטורקיה, ומשם רצו לחטוף אותו לאיראן. התוכנית נחשפה על ידי סופר איראני, שנעצר ונשפט לחמש שנות מאסר באיראן. בפרשת גיוס הנשים הישראליות לרשת ריגול איראנית שפורסמה בינואר 2022 נתבקשו הנשים בין היתר לרגל אחר יצחקי.

## ספר שירה בפרסית
יצחקי כתב ספר שירה בשפה הפרסית בשם "הדור השרוף" (בפרסית: نسل سوخته). בספר כמאתיים שירי מחאה נגד המשטר באיראן ובעד זכויות הנשים.

## קישורים חיצוניים
* 

## הערות שוליים

קטגוריה:עיתונאים ישראלים
נואה קיבט

**נואה קיבט** (באנגלית: **Noah Kibet**; נולד ב-12 באפריל 2004) הוא אתלט קנייתי, סגן אלוף עולם באולם (בלגרד 2022) בריצת 800 מטר.

## ביוגרפיה
קיבט נולד וגדל בקניה.

### 2021
#### מדליית ארד באליפות עולם עד גיל 20
באליפות העולם עד גיל 20 שנערכה באוגוסט בניירובי שבקניה זכה במדליית ארד בריצת 800 מטר בשיא אישי חדש של 1:44.88 דקות.

### 2022
#### סגן אלוף עולם באולם
באליפות העולם באולם שנערכה במרץ בבלגרד שבסרביה זכה במדליית כסף בריצת 800 מטר בתוצאה של 1:46.35 דקות, אחרי מריאנו גרסיה מספרד (1:46.20 מטר) ולפני ברייס הופל מארצות הברית (1:46.51 מטר).

באליפות העולם שנערכה ביולי ביוג'ין שבאורגון, ארצות הברית, סיים במקום 22 בריצת 800 מטר בתוצאה של 1:47.15	 דקות.

### 2024
באליפות העולם באולם שנערכה במרץ בגלאזגו שבממלכה המאוחדת סיים במקום 14 בריצת 800 מטר בתוצאה של 1:46.90 דקות.

## שיאים אישיים
### אצטדיון
* 800 מטר: 1:44.88 דקות (2021)

### אולם
* 800 מטר: 1:44.98 דקות (2023)

## קישורים חיצוניים

קטגוריה:אתלטים קנייתים
קטגוריה:רצי 800 מטר
קטגוריה:קנייתים שנולדו ב-2004
דאשה (זמרת)

**אנה דאשה נובוטני** (באנגלית: **Anna Dasha Novotny**; נולדה ב־27 בפברואר 2000) הידועה בשמה **דאשה** (**Dasha**), היא זמרת-יוצרת אמריקאית.

## ביוגרפיה
דאשה נולדה וגדלה בסן לואיס אוביספו שבארצות הברית. היא למדה באוניברסיטת בלמונט עד התפרצות מגפת הקורונה.

דאשה הוציאה את סינגל הבכורה שלה "Don't Mean a Thing" על ידי חברת התקליטים דרך Famouz רקורדס באפריל 2020. מאוחר יותר באותה שנה, היא חתמה עם Quadio רקורדס, חברת בת של דיסרופטור רקורדס. "Don't Mean a Thing" והסינגלים ההמשך "None of My Business", "" ו-"21st Birthday" הופיעו במיני-אלבום הבכורה שלה *[[21st Birthday]]*.

ב-2021 ו-2022, דאשה הוציאה שורה של סינגלים שיופיעו מאוחר יותר באלבום הבכורה שלה *Dirty Blonde*, שיצא לאור ב-27 בינואר 2023.

ב-17 בנובמבר 2023, הוציאה דאשה את הסינגל "Austin", גיחה למוזיקת קאנטרי שסימנה את כניסתה הראשונה למצעד בילבורד הוט 100 במרץ 2024. באותו חודש, היא חתמה בחברת התקליטים וורנר רקורדס. בפברואר 2024, הוציאה את אלבום האולפן השני שלה **'. ב-7 באפריל, היא ביצעה את "Austin" בשידור חי בטקס פרסי ה-CMT לשנת 2024 באוסטין, טקסס.

==דיסקוגרפיה==
===אלבומי אולפן===
* 2023: ''[[Dirty Blonde]]''
* 2024: **'

### מיני-אלבומים
* 2021: *[[21st Birthday]]*
* 2025: *[[Anna]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:אמניות וורנר רקורדס
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
בקצה ההר (שיר)

"**בקצה ההר**" הוא שיר בביצוע הזמר הישראלי גידי גוב, שהתפרסם ב־2005 כסינגל וכשיר הנושא של אלבומו של גוב "בקצה ההר". אסף אטדגי כתב את השיר ועמיר בניון הלחין אותו.

## יחס הביקורת
בתוך ביקורת מעורבת שלו על האלבום, ציין עופר סקר מוואלה! לטובה כמה שירים ובעיקר את שיר הנושא: "גם רגעים של נס שבהם אפשר רק להיאנח בנחת נמצאים כאן, להתמלא מהקסם הנצחי של גידי ולחשוב שהיה שווה לחכות. [...] ובעיקר, שיר הנושא הנפלא שחיברו בניון ואסף אטדגי – שיר שאמור וצריך להיות להיט המחץ והקלאסיקה המיידית מהאלבום הזה – אין לטעות במי שסוחב את העגלה. כי לא משנה כמה אנשים בוחשים בקדירה, כשגידי גוב מחליט לקחת שיר לידיים, הוא שלו ורק שלו".

## מצעדי פזמונים
השיר הוצג למצעד הפזמונים השבועי של רשת ג' ב־10 בפברואר 2005 וצעד שבעה שבועות, עד 7 באפריל 2005, אז יצא מהמצעד. בשיאו הגיע למקום השביעי ב־10 במרץ 2005.

### מיקומי שיא

## משתתפים
* גידי גוב – זמרה
* אלכס פולק – גיטרה
* בנצי גפני – בס
* אלון הלל – תופים
* רוני עברין – כלי הקשה
* אורי סנדר – פסנתר
* אלון אולארצ'יק – דוגם צלילים, קולות רקע
* נמרוד מור – תכנותים

### הפקה
* מפיק מוזיקלי ומעבד – אלון אולארצ'יק
* הקלטה, מיקס – יואב שדמה
* טכנאי הקלטה – עדי דרוקר, שחר שיין
* מאסטרינג – יעקב מורנו

## קישורים חיצוניים

* "בקצה ההר" בביצוע עמיר בניון (גרסת פסנתר), באתר יוטיוב

## הערות שוליים

קטגוריה:שירי גידי גוב
קטגוריה:שירים בעברית
קטגוריה:שירים שנכתבו על ידי אסף אטדגי
קטגוריה:שירים שהולחנו על ידי עמיר בניון
קטגוריה:שירים על הרים
קטגוריה:סינגלים בהוצאת הד ארצי
המרוץ לדראג של רו פול: עונה 16

**העונה השש עשרה של [[המרוץ לדראג של רו פול]]** עלתה לשידור ב-5 בינואר 2024. בעונה משתתפות 14 מלכות שמתחרות על התואר "כוכבת הדראג הבאה של אמריקה".

המנצחת בעונה היא נימפיה ווינד, המתחרה האסייתית השנייה שזוכה בתחרות, אחרי ראג'ה, והראשונה מטאיוואן. ספירה קריסטל הגיעה למקום השני. צונאמי מיוז וספירה קריסטל נבחרו לחביבות הקהל.

## הפקה
באוגוסט 2023 הודיעו על חידוש התוכנית ותוכנית הבת שלה, רופול: הכול בחוץ, והשארתן ב-MTV. גם המרוץ לדראג: אולסטארס חודשה לעונה תשיעית על ידי פרמאונט+. זוכת העונה ה-15, סשה קולבי, הגישה את התוכנית "פגוש את המלכות" בערוץ היוטיוב הרשמי של התוכנית ב-6 בדצמבר 2023.

## מתמודדות
הפרטים (שמות, גילאים וערים) נכונים לזמן הצילומים.

## מעקב

## קרבות ליפ סינק

## שופטים אורחים

## פרקים

## מדרוג

## קישורים חיצוניים

## הערות שוליים

קטגוריה:עונות המרוץ לדראג של רו פול
משחק הרפתקאות מבוסס טקסט

280px|ממוזער|צילום מסך של המשחק "Colossal Cave Adventure" במסוף מחשב מדגם VT100
**משחקי הרפתקאות מבוססי טקסט** (באנגלית: **Text-based games**, או **Interactive fiction**), הוא תת-ז'אנר של ז'אנר משחקי ההרפתקאות הממוחשבים בהם נעשה רק שימוש בממשק משתמש מבוסס טקסט והשחקן נדרש לרוב להוביל דמות ראשית בסיפור אינטראקטיבי, הממוקד בחקר עולם המשחק ו/או בפתרון חידות.

## היסטוריה
תחילתו של טירוף משחקי הרפתקאה מבוססי טקסט מתחיל בשנת 1976 כאשר יצא לשווקים המשחק Colossal Cave Adventure  אשר פותח על ידי וויל קראותר. המשחק הניח את היסודות למשחקי הרפתקאות מבוססי טקסט בהם צריכים גם לפתור חידות שונות ותרם רבות לגל היצירתיות והחדשנות בקרב החברות שפיתחו משחקים בז'אנר.

חברת אינפוקום, אשר נוסדה ב-1979, הפכה בהמשך לאחת מחברות הפיתוח הבולטות ביותר למשחקים מהסוג הזה והיא הפיקה משחקים בולטים כמו סדרת משחקי "Zork", המשחק "מדריך הטרמפיסט לגלקסיה" והמשחק "טריניטי" .

בעקבות הדעיכה בפיתוח של משחקי הרפתקאות מבוססי טקסט מסחריים במהלך שנות ה-90 התפתחו בהדרגה באינטרנט קהילות מקוונות שונות שהוקדשו לפיתוח והערכה של משחקי הרפתקאות מבוססי טקסט.

## משחקיות
160px|ממוזער|צילום מסך של המשחק "Zork" במחשב Kaypro
במשחקים מהסוג הזה מוצגים בפני השחקן קטעי טקסט עם תיאורים אודות עולם המשחק, הדמויות, ואירועים המתרחשים בו, והוא נדרש להקליד בשדה טקסט את הוראתו - לדוגמה, הוראה לדמות הראשית לפתוח או לסגור חפץ מתואר, לנוע בכיוון מסוים (מערבה, מזרחה, דרומה או צפונה), לדבר עם או לשאול דמות אחרת, ללקט פריט למלאי האישי, לעיין במלאי האישי, לשמוט או לעשות שימוש בפריט מהמלאי, וכדומה. קוד המשחק יודע לפענח מספר רב של פקודות, אבל מוגבל לפעולות הגיוניות, וככה המשחק מבצע חלק גדול מהפקודות שהשחקן רושם במהלך המשחק.

לרוב השחקן נדרש לקרוא בקפידה את הטקסטים ולהסיק מסקנות שונות על מנת להצליח להתקדם במשחק. המשחק יכול להסתיים לרוב באופן שונה בהתאם לבחירות של השחקן במשחק. לעיתים רבות השחקן צריך לפתור חידות שונות במהלך המשחק.

לרוב השחקן נע בין מיקומים ספציפיים בעולם המשחק, מתפעל אובייקטים שונים, ויוצר אינטראקציה עם דמויות שונות שנמצאות באותם המיקומים. לעיתים רבות ישנן גם דמויות שאינם שחקנים במיקומים אליהם מגיעים איתם ניתן לקיים אינטראקציה.

בנוסף לכך במשחקים הללו השחקן נדרש לקבלת החלטות רבות המשפיעות על האופן בו עלילת הסיפור מתפתחת. ההחלטות של השחקן יכולות להוביל לתוצאות מגוונות במשחק. האפשרות לקחת בחירות שונות לאורך המשחק מעודדת לעיתים רבות את השחקנים לשחק במשחק פעמים רבות על מנת לראות את כל התוצאות האפשריות השונות כאשר הבחירות הן שונות.

## משחקים בולטים בז'אנר
* **סדרת משחקי [[זורק (משחק מחשב)|זורק]]** - סדרת משחקים שנוצרה על ידי חברת Infocom בין השנים 1977 עד 1982. במשחקים הללו השחקן חוקר אימפריה תת-קרקעית נטושה בחיפוש אחר אוצר. אלו המשחקים שזכו להצלחה המסחרית הגדולה ביותר בסוגה זו.
* **Colossal Cave Adventure**  - משחק שנוצר על ידי וויל קראותר ודון וודס ואשר היה משחק ההרפתקאות מבוסס הטקסט הראשון שנוצר.
* **The Hitchhiker's Guide to the Galaxy**  - משחק המבוסס על סדרת ספרי המדע הבדיוני הקומית מדריך הטרמפיסט לגלקסיה מאת דאגלס אדמס. המשחק נוצר על ידי חברת Infocom בשיתוף פעולה עם דאגלס אדמס ופורסם לראשונה ב-1984.

## ראו גם
* רומן חזותי
* משחק הרפתקאות ממוחשב
* משחק תפקידים
* נרטיב אינטראקטיבי

## קישורים חיצוניים

## הערות שוליים

קטגוריה:סוגות משחקי וידאו
יוז'ף מיסלי

**יוזף מיסלי** (בסלובנית: **Jožef Peter Alkantara Mislej**; 17 באוקטובר 1761 – סביבות 1840) היה רופא ופילוסוף סלובני, מחבר מערכת מתמטית - פילוסופית - תאולוגית שאפתנית.

## עבודות
* "מתווה של מתמטיקה בסיסית כוללת, או יישום של מתמטיקה לאובייקטים מנטליים טהורים" (1818)
* "גילוי המדע הבסיסי הכולל היחיד האפשרי על ידי איחוד מוחלט של הסיבות הראשונות שטופלו רק באופן חלקי של מקור הפילוסופיה והמתזה, כרך השני של המתמטיקה הבסיסית הכוללת" (1825)
* "מבחינה מתמטית, אם כן, יישוב מיטבי של כל הסתירות הדיאלקטיות והמחלוקות המתמשכות בספרות מופשטת על ידי גילויו של מדע יסוד רציונלי חמישי בקרב ארבע הפקולטות שאומצו עד כה. כחטיבה הראשונה של הכרך השלישי של המתודה הבסיסית הכוללת" (1829)
* "אמנות מדידת כל השכלולים המוסריים האפשריים ביקום, ובה בעת הדרך הראשונה להכנה מתמטית מוצקה לאמונה בלתי מעורערת, שנבנתה על ידי מאזניים אסימפטוטיים שהומצאו בשמחה של כל הרעידה של העולם כולו. - חוקי צדק מוחלט. כחלקו השני של הכרך השלישי של המתודה הבסיסית הכוללת" (1830)

קטגוריה:פילוסופים של המאה ה-19
קטגוריה:פילוסופים סלובנים
קטגוריה:פילוסופים רציונליסטים
קטגוריה:ילידי 1761
קטגוריה:נפטרים ב-1840
אבו מהדי (טיל)

**אבו מהדי** (בפרסית: **موشک ابومهدی**) או בשמו המלא: "**טיל שאהיד אבו מהדי אל-מוהנדס"** הוא טיל שיוט נגד ספינות איראני עם טווח של למעלה מ-1000 ק"מ. הטיל נקרא על שם אבו מהדי אל-מוהנדס, שחוסל בשנת 2020 יחד עם קאסם סולימאני בתקיפה אמריקאית בנמל התעופה הבינלאומי של בגדד. הוא נחשף ב-20 באוגוסט 2020 במקביל לטיל חאג' קאסם. ניתן לשגר את הטיל באמצעות סוגים מגוונים של פלטפורמות, כמו משגרים ימיים, משגרים יבשתיים נייחים וניידים ודרך מטוסים.

## מאפיינים
סוכנות הידיעות תסנים דיווחה כי טיל זה דומה לטיל חוביזה במראהו.

### טווח
בין המאפיינים המשמעותיים ביותר של טיל אבו מהדי הוא הטווח הארוך שלו. שעומד על מעל 1000 ק"מ, הטווח של אבו מהדי הוא בערך פי שלושה מהטווח של דומיו, לדוגמה טיל ראאד שטווחו עומד על 350 ק"מ, וטיל קאדיר שטווחו 300 קילומטרים.

### מנוע
מנוע הטיל הוא מנוע טורבו־סילון ממשפחת מנועי ה-Toloue (طلوع), שהם מנועים בעלי היסטוריה מבצעית רחבה ברחפנים מסוג כראר, ובטילי השיוט ממשפחת נור, קאדר וקאדיר. מצד שני, היכולת לשלוט בדחף של מנוע מסוג זה, בסוג הכנפיים שלו ובעל הדלק הדרוש שמונח בגוף הגדול יותר של טיל השיוט החדש, גרמו לטיל האיראני הזה להיות מסוגל לטוס בטווחי מהירות שונים.
## ראו גם
* חאג' קאסם (טיל)
* משרד הביטחון והלוגיסטיקה של הכוחות המזוינים (איראן)
* חוביזה (טיל שיוט)
* נור (טיל)
* קאדר (טיל)
* קדיר (טיל)
* נאסיר (טיל)
* זפאר (טיל נגד ספינות)
* נאסר-א באסיר

## קישורים חיצוניים

## הערות שוליים

קטגוריה:טילי שיוט
קטגוריה:טילים איראניים נגד ספינות
מריסה אבלה

**מריסה גבריאל אבלה** (באנגלית: **Marisa Gabrielle Abela**; נולדה ב-7 בדצמבר 1996) היא שחקנית בריטית-יהודייה.

## ביוגרפיה
אבלה נולדה בברייטון וגדלה ברוטינגדין עם אחיה הגדול ג'ק, לשחקנית קרוליין גרובר ולבמאי אנג'לו אבלה וגדלה. אביה ממוצא מלטזי-לובי ואנגלי, ואמה ממוצא יהודי פולני ויהודי רוסי.

היא למדה בבית הספר רודיאן ולמדה משחק בסדנת לתיאטרון. ב-2019 סיימה את לימודיה בהאקדמיה המלכותית לאמנות הדרמה (RADA).

## קריירה
בשנת 2008 הופיעה לראשונה אבלה, בהיותה בת 11 בתור אליס במותחן "אדם בקופסה".

עם סיום לימודיה ב-RADA בשנת 2019 ערכה את הופעות הבכורה שלה בטלוויזיה, בערוץ Sky One במותחן הפוליטי **קוברה** בדמות של אלי סאתרלנד ובערוצים BBC Two ו-HBO בדרמה האמריקאית "התעשייה" בדמות הראשית של יסמין קארה-חנני. ב-2022 היא הופיעה בסרט *היא אהבה* בדמות של לואיז ובסרט *סוכן נוכל* בדמות של סופי ג'ונס.

בשנת 2023, השתתפה בסרט ברבי בתפקיד ברבי טין טוק.

בשנת 2024 כיכבה בתור איימי ווינהאוס בסרט "Back to Black", סרט דרמה ביוגרפי על הזמרת בבימויה של סם טיילור-ג'ונסון. בסרט אבלה גם מבצעת את השירים של ווינהאוס.

במרץ 2025 השתתפה אבלה בסרט המותחן הריגולי "תיק שחור" לצד מייקל פסבנדר וקייט בלאנשט, בבימויו של סטיבן סודרברג.

ביוני 2025 פורסם שאבלה הצטרפה לצוות השחקנים של הסרט "היילנדר" לצד הנרי קאוויל וראסל קרואו.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה יהודיות בריטיות

קטגוריה:שחקניות ילדות אנגליות
קטגוריה:בריטים ממוצא יהודי-רוסי
קטגוריה:בריטים ממוצא יהודי-פולני
קטגוריה:בוגרות האקדמיה המלכותית לאמנות הדרמה
קטגוריה:בריטיות שנולדו ב-1996
אורחים לקיץ

"**אורחים לקיץ**" (מוכר בשם: "**אצלנו בחצר**") הוא שיר שכתבה והלחינה נעמי שמר ובוצע על ידה וגם על ידי שלישיית הגשש החיוור ומופיע באלבומם הגשש החיוור בשירי נעמי שמר.

## רקע לכתיבת השיר
את השיר כתבה שמר עבור השירוויזיון תחרות זמר ישראלית לילדים בהפקת אברהם דשא (פשנל), יוסי פלג וגד אורון שהתקיימה בשנת 1979. השיר בוצע לראשונה בידי שלישיית "הגשש החיוור". נעמי שמר ביקשה שבשיר יופיעו ילדי שגרירים זרים המתגוררים בישראל כדי שישירו את השיר בשפתם. בספר השירים "הכל פתוח" של שמר נכתב כי מקור השם 'קוקו ממרוקו' הוא כינויו של אחיינה של שמר. אותו אחיין כינה את השיר "שיר ערש לצבעים".

## גרסאות כיסוי
בין ביצועים הנוספים לשיר נמנים: ביצוע של שמר עצמה, ביצוע מתוך הקלטת שירים קטנים 2 בכיכובם של עוזי חיטמן וחני נחמיאס, ביצוע של אתי קסטרו מתוך "גן הצוציקים מארח", ביצוע מתוך הקלטת "אצלנו בפסנתר" בכיכובם של מיקי קם, חיים צינוביץ' ורינת גבאי, של כוכבי "פרפר נחמד" מתוך הפרק "מגוון", כאשר שמה חלק ממילות השיר שונו, ביצוע המשותף של עודד מנשה, של אגם רודברג ושל ילדי הפסטיגל במסגרת המופע לא יאומן כי פסטיגל וגרסה הפרודית שנעשו על ידי עופר ומאור, כאשר כל מילות השיר שונו לנושאים אקטואליים במסגרת התכנית הסאטירית "שירים עד כאן!".

## קישורים חיצוניים
* 

## הערות שוליים

קטגוריה:שירי הגשש החיוור
קטגוריה:שירים בעברית
קטגוריה:שירים שהולחנו על ידי נעמי שמר
קטגוריה:שירים שנכתבו על ידי נעמי שמר
פמה קהנדו

**פמה קהנדו** (נולד ב־21 באוגוסט 1979) הוא פוליטיקאי הודי המכהן כראש השרים של ארונאצ'ל פרדש מ־2016.

## ביוגרפיה
פמה קהנדו נולד ב־21 באוגוסט 1979 ל, לימים ראש השרים של ארונאצ'ל פרדש.

מ־1998 היה מעורב בפעילותו הפוליטית של אביו. אביו פרש מהקונגרס הלאומי ההודי ב־1996 ושב אליו לאחר גלגולים במספר מפלגות אחרות ב־2004, וב־2005 מונה פמה למזכ"ל ועדת הקונגרס של ארונאצ'ל פרדש. לאחר מות אביו בתאונת מסוק באפריל 2011, נבחר לחבר האספה המחוקקת של ארונאצ'ל פרדש במחוז הבחירה של אביו. במאי 2011 מונה לשר לפיתוח משאבי המים ותיירות בממשלת המדינה, ובנומבר 2011 מונה לשר העבודה הכפרית והתיירות.

בשלהי 2015 התמרדו מרבית חברי הקונגרס הלאומי ההודי באספה כנגד ראש השרים . המשבר הפוליטי שנוצר נמשך כמחצית השנה, וביולי 2016 נאלץ טוקי להתפטר וקהנדו מונה לראש השרים מטעם הקונגרס. בספטמבר 2016 עזב קהנדו את המפלגה וחבר ל, מפלגה אזורית ותיקה.

בדצמבר 2016 המפלגה העממית של ארונצ'ל הדיחה את קהנדו משורותיה, במטרה להקים ממשלה בראשות מועמד מטעמה. קהנדו חבר למפלגת העם ההודית יחד עם 33 מחברי האספה.

ב־2019 שב ונבחר לראשות ממשלת ארונאצ'ל פרדש.

## קישורים חיצוניים

## הערות שוליים

קטגוריה:ראשי ממשלות המדינות והטריטוריות של הודו
קטגוריה:ארונאצ'ל פרדש
קטגוריה:ראשי שרים מטעם הקונגרס הלאומי ההודי
קטגוריה:ראשי שרים מטעם מפלגת העם ההודית
קטגוריה:הודים שנולדו ב-1979
יצחק בוזוקשוילי

**יצחק (איציק) בוזוקשוילי "בזוקה"** (14 באוקטובר 1979 – 7 באוקטובר 2023) היה קצין בדרגת סגן ניצב במשטרת ישראל, מפקד תחנת המשטרה בשגב שלום, שנהרג בעת מילוי תפקידו בקרב עם מחבלים במהלך טבח שבעה באוקטובר.

## ביוגרפיה
בוזוקשוילי נולד לדוד ומרים, וגדל בבאר שבע. בצעירותו התאמן בהיאבקות וזכה באליפות ישראל. את שירותו עשה במשמר הגבול, בין השאר ביחידת מסתערבים ברצועת עזה. לאחר שחרורו, התגייס למשטרת ישראל בשנת 2001 ושירת בשורת תפקידים במחוז הדרום, בתחנות המשטרה בבאר שבע וברהט. ב-2008 הוטל עליו להילחם בפשע המאורגן בתל שבע. בוזוקשוילי נחשב למי שהפחית משמעותית את רמת הפשע ביישוב. לאחר שסגר שוק מאולתר שהוקם ביישוב על ידי שוהים בלתי חוקיים, התארגנה חוליית טרור מקומית שתכננה לחטוף ולרצוח אותו. הוא עבר קורס קצינים, במסגרתו למד לתואר ראשון ושני באוניברסיטת חיפה.

### מותו
בבוקר 7 באוקטובר 2023, עם פרוץ טבח שבעה באוקטובר, שהה בוזוקשוילי בביתו. הוא יצא לאזורי הלחימה יחד עם בתו ליאל, לוחמת משמר הגבול. בדרכם קיבלו דיווח כי חברו גיאר דוידוב (מפקד משטרת רהט) נפצע בקרב באזור רעים. הם נסעו לעבר המקום, ובדרך הרגו חוליית מחבלים שנתקלו בה. על יד צומת רעים הם נתקלו בשוטרים פצועים ופינו אותם למושב פטיש. לאחר שמצא את גופתו של דוידוב ופינה אותה, הוא חילץ אנשים שנמלטו מהטבח בפסטיבל נובה, והביא אותם למשטרת אופקים.
הוא שב לחלץ ניצולים משטח המסיבה, וכשקיבל דיווח שישנם מחבלים בקיבוץ רעים נכנס לשטח הקיבוץ. בשעה 14:15 ירו מחבלים שהסתתרו באחד מבתי הקיבוץ רקטת RPG-7 לעבר הג'יפ, ממנו נהרגו בוזוקשוילי והנהג רס"ב . גופתו חולצה בסביבות השעה 20:00. הוא נקבר בחלקה הצבאית בבית הקברות הישן בבאר שבע. לאחר מותו הועלה לדרגת ניצב משנה.

## חיים אישיים
היה נשוי לטלי, חברתו מגיל 14, ולהם שלושה ילדים. התגורר במיתר.

לאחר מותו החלה אלמנתו טלי להתנדב בתחנת המשטרה בערערה בנגב, בתו ליאל התגייסה לשירות קבע במשטרה ובנו אוראל התגייס אף הוא למשטרה כבלש בתחנת רהט.

## קישורים חיצוניים
* 
* יצחק בוזוקשוילי, באתר "גלעד לזכרם" של חללי משטרת ישראל.
* 
* 

## הערות שוליים

קטגוריה:שוטרי משמר הגבול
קטגוריה:חללי משטרת ישראל
קטגוריה:מצילים בטבח שבעה באוקטובר
קטגוריה:חללי טבח שבעה באוקטובר
קטגוריה:אישים הקבורים בבית הקברות הצבאי בבאר שבע
קטגוריה:משטרת ישראל במלחמת חרבות ברזל
קטגוריה:מתאבקים ישראלים
קטגוריה:באר שבע: אישים
קטגוריה:מיתר: אישים
קטגוריה:שגב שלום: אישים
קטגוריה:ישראלים שנולדו ב-1979
קטגוריה:ישראלים שנפטרו ב-2023
סרט אינטראקטיבי

**סרט אינטראקטיבי** (באנגלית: **Interactive film**, או **Movie game**) הוא תת-ז'אנר של ז'אנר משחקי ההרפתקאות הממוחשבים בהם רוב התוכן צולם מראש במלואו עם שחקנים בסט צילומים, או שהוא כולל סרטונים מונפשים שהוכנו מראש, והתוכן הזה מאוחסן במדיה דיגיטלית כמו לייזר דיסק או תקליטור, אשר ניתן להציג במהירות.

במשחקים הללו השחקן נדרש לקבלת החלטות שונות המשפיעות על האופן בו עלילת הסיפור מתפתחת. ההחלטות של השחקן יכולות להוביל לתוצאות מגוונות במשחק.

## משחקיות
במשחקים מהסוג הזה לרוב תוכנת המשחק מציגה סצנה והשחקן צריך בתגובה להזיז את הג'ויסטיק וללחוץ על כפתור, וכל קלט שמתקבל מהשחקן גורם למשחק לנגן את הסצנה הבאה. מכיוון שהמשחקים הללו מוגבלים לתוכן שנוצר במיוחד עבור המשחק, האינטראקטיביות של המשחקים הללו היא לרוב מוגבלת, ובחירות או החלטות שגויות לעיתים רבות גורמות לכך שהמשחק נגמר וסצנת הסיום של המשחק מוצגת בפני השחקן.

## היסטוריה
הקונספט של סרטים אינטראקטיבים התפתח לראשונה בעקבות הפיתוח של טכנולוגיית הלייזרדיסק אשר אפשרה הצגת סרטוני וידאו בצורה לא ליניארית. משחק הווידאו הראשון בסוגה שהיה מבוסס על טכנולוגיית לייזרדיסק היה המשחק "Astron Belt" של חברת סגה אשר פותח בשנת 1982 ויצא לשווקים ביפן במרץ 1983. המשחקים "מאורת הדרקון" ו-"Space Ace", אשר פותחו על ידי אותה החברה ויצאו לשווקים בשנת 1983, היו מהמשחקים המכוננים בז'אנר בתחילת הדרך. בעקבות ההצלחה של המשחקים הללו פותחו בשנים הבאות משחקים דומים רבים.

בסוף שנות ה-80 חברת American Laser Games הפיקה מגוון רחב של משחקי וידאו אינטראקטיביים מבוססי לייזרדיסק אשר התבססו על שימוש באקדח אלקטרוני כמכשיר הקלט במקום ג'ויסטיק.

כאשר התקליטורים הפכו נפוצים במחשבים האישיים במהלך שנות ה-90 משחקים שהתבססו אך ורק על הצגה של וידאו מסוג לייב אקשן נחשבו לחדשניים במיוחד במדיום הזה. כמה מהמשחקים הבולטים ביותר בז'אנר שפותחו באותה העת למחשבים האישיים כללו בין היתר את המשחקים *Voyeur*, *Star Trek: Klingon*, *Star Trek: Borg* ו-*Psychic Detective.* עם זאת, בשל מגבלות הנפח בתקליטורים ועלויות ההפקה הגבוהות, האינטראקטיביות במשחקים הללו הייתה מוגבלת למדיי.

בעקבות הפיתוח של פורמט ה-DVD בסוף שנות ה-90 נוצרו משחקים רבים מהסוג הזה גם לפורמט ה-DVD.

הפופולריות של הסרטים האינטראקטיביים דעכה במהלך שנות ה-90 בעקבות העלייה בפופולריות של משחקי הווידאו שהכילו גרפיקת תלת־ממדית בזמן אמת.

## ראו גם
* קולנוע אינטראקטיבי
* וידאו אינטראקטיבי
* משחק הרפתקה ממוחשב

## קישורים חיצוניים

## הערות שוליים

*
קטגוריה:סוגות משחקי וידאו
שמעון וונדה

**שמעון וונדה** (נולד ב-1 בפברואר 1989) הוא אמן פלסטי ישראלי אוטודידקט, צייר גרפיטי וצייר קירות הידוע בשם האמנותי **Shimda**.
## ביוגרפיה
וונדה נולד בשנת 1989 בקריית ים להורים יוצאי אתיופיה. הוא למד בבית ספר יסודי דתי ובתיכון הדתי לוינסון, במגמת אלקטרוניקה. מגיל צעיר החל להתעניין באמנות וללמוד עצמאית.

לאחר התיכון המשיך ללימודי עתודה כהנדסאי אלקטרוניקה באקדמית כנרת, ובשירותו הצבאי עסק בתחום האלקטרוניקה והמחשבים בחיל האוויר.

ציורי הקיר של וונדה מעטרים חללים ציבוריים ברחבי ישראל, בין השאר בחיפה, אשדוד, בקריית אתא, בנשר, בהר חברון, ובעיר הולדתו.

וונדה שואב השראה מההיסטוריה של העלייה האתיופית לישראל, ומושפע עמוקות מחוויותיהם האישיות של הוריו, אשר עלו לישראל בהליכה ברגל דרך סודאן ובהמשך בטיסה במסגרת מבצע של חיל האוויר להעלאת יהודי אתיופיה. אמנותו מתאפיינת בצבעים עזים וצורות מופשטות.

יצירותיו הופיעו בתערוכה "100 זריחות ביממה" ברחבי העיר חיפה.

מתגורר בחיפה ועובד ויוצר בסטודיו פירמידה, המרכז לאמנות עכשווית בואדי סאליב בחיפה.

## גלריית תמונות

קובץ:האב היזמות לנוער של אשדוד, מרכז קהילתי עוזיאל, מאי 2024 03.jpg|ציורי קיר על חזית האב היזמות לנוער של אשדוד ברובע א'
קובץ:מגרש משחקים ברחוב הלילך בנשר עם ציור של שמעון וונדה 08.jpg|ציור קיר במגרש משחקים בשכונת רמות יצחק בעיר נשר
קובץ:ציור קיר בעבודה של האמן שמעון וונדה בגבעת נשר 11.jpg|ציור קיר במגרש משחקים בשכונת גבעת נשר
קובץ:מתקני ספורט בספורטק נשר 13.jpg|ציורים על הרצפה במתחם סקייטבורדינג, בספורטק נשר

קובץ:שמעון וונדה - GLAZE 2022 s.jpg|GLAZE 2022
קובץ:שמעון וונדה - אסייה-2022.jpg|אסיה – 2022
קובץ:שמעון וונדה - secrets 2020.jpg|Secrets – 2020
קובץ:שמעון וונדה ללא שם-תל אביב.jpg|ללא שם – תל אביב
קובץ:ציור של שמעון וונדה ללא שם הצצה לסקצ'בוק.jpg|ללא שם – הצצה לסקצ'בוק
קובץ:ציור של שמעון וונדה GLAZE 2022.jpg|GLAZE 2022

## קישורים חיצוניים

*סרטונים בפלייליסט "שמעון וונדה" באתר יו טיוב

## הערות שוליים

קטגוריה:אמני גרפיטי ישראלים
קטגוריה:חיפה: אישים
קטגוריה:קריית ים: אישים
קטגוריה:קריית חיים: אישים
קטגוריה:ישראלים שנולדו ב-1989